CELEX: 62012CN0593
Language: sk
Date: 2012-12-18 00:00:00
Title: Vec C-593/12 P: Odvolanie podané 18. decembra 2012 : Lancôme parfums et beauté & Cie proti rozsudku Všeobecného súdu (ôsma komora) z  5. októbra 2012 vo veci T-204/10, Lancôme parfums et beauté & Cie/Úrad pre harmonizáciu vnútorného trhu (ochranné známky a vzory)

23.2.2013   
            
            
               SK
            
            
               Úradný vestník Európskej únie
            
            
               C 55/7
            
         Odvolanie podané 18. decembra 2012: Lancôme parfums et beauté & Cie proti rozsudku Všeobecného súdu (ôsma komora) z 5. októbra 2012 vo veci T-204/10, Lancôme parfums et beauté & Cie/Úrad pre harmonizáciu vnútorného trhu (ochranné známky a vzory)
   (Vec C-593/12 P)
   2013/C 55/10
   Jazyk konania: angličtina
   
      Účastníci konania
   
   
      Odvolateľka: Lancôme parfums et beauté & Cie (v zastúpení: A. von Mühlendahl, Rechtsanwalt)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Focus Magazin Verlag GmbH
   
      Návrhy
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 5. októbra 2012 vo veci T-204/10,
            
         
               —
            
            
               zaviazal Úrad na náhradu trov konania pred Súdnym dvorom a Všeobecným súdom, ako aj trov konania pred odvolacím senátom Úradu.
            
         
      Odvolacie dôvody a hlavné tvrdenia
   
   Odvolateľka tvrdí, že napadnutý rozsudok treba zrušiť z týchto dôvodov:
   
                
            
            
               Odvolateľka po prvé tvrdí, že Všeobecný súd porušil článok 53 ods. 1 nariadenia Rady č. 207/2009 (1) v spojení s článkom 8 ods. 1 písm. b) tohto nariadenia tým, že rozhodol, že Úrad správne konštatoval, že COLOR FOCUS treba vyhlásiť za neplatnú z dôvodu pravdepodobnosti zámeny.
            
         
                
            
            
               Odvolateľka po druhé tvrdí, že Všeobecný súd sa dopustil nesprávneho právneho posúdenia, keď zamietol jej tvrdenie, že uplatňovanie nárokov založených na ochrannej známke FOCUS predstavuje „zneužitie práv“.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).